کیم سیۆن ھۆ

کیم سیۆن هۆ (بە ئینگلیزی: Kim Seon ho) ئەکتەرێکی کۆریای باشوورە، لە ٨ی ئایاری ١٩٨٦ لەدایک بووە. بەشداری لە چەندین شانۆگەری کردووە پێش ئەوە لە ساڵی ٢٠١٧  لە فیلمی Good Manager دەربکەوێت. بە زنجیرەی تەلەفزیۆنی ستارت ئەپ ناوبانگێکی زۆری بەدەست هێنا و بەهۆی ڕۆڵی سەرەکی لە زنجیرەی شارەکەم چا چا چا کە لە تی ڤی ئێن و نێتفلێکس پەخشکرا، ناوبانگی زیاتری بەدەستهێنا. لە ساڵی ٢٠٢١ وەک باشترین ئەکتەری تەلەفزیۆنی گالۆپ کۆریا هەڵبژێردرا.

 ساڵانی سەرەتایی و خوێندن 
کیم وەک منداڵی تاقانەی خێزانەکەی لە شاری بۆنگچیۆن دۆنگ کە گەڕەکێکە لە سیئۆل گەورە بووە. لە تەمەنی منداڵی و هەرزەکاریدا منداڵێکی هار بووە، لەکاتی دزیکردن لە ماڵەوە، دایکی بە چەقۆیەک برینداری کردووە بەڵام کیم ڕزگاری بووە بە خۆشاردنەوە لەژێر جێگایەکدا. دواتر هێواش هێواش لە ڕێگەی نواندنەوە بەسەر ناخۆشیەکانی ژیانیدا زاڵ بوو دوای ئەوەی لە ساڵی سێیەمی ئامادەیی ناوی خۆی تۆمار کرد لە ئەکادیمیایەکی نواندن.

دوای تەواوکردنی خوێندنی ئامادەیی، کیم لە پەیمانگای هونەری سیئۆل خوێندوویەتی و لەوێ بڕوانامەی لە بەشی پەخش و کات بەسەربردن وەرگرتووە.

کیم پێش یەکەم دەرکەوتنی وەک ئەکتەر لە ساڵی ٢٠٠٧دا بەشداریکردنی لە سەربازی ناچاری تەواو کرد. وەک یاریدەدەری ڕاهێنەر لە سەنتەری مەشقی سوپای نۆسان کاری کردووە و دواتر کارەکەی گۆڕاوە بۆ کارمەندی خزمەتگوزاری گشتی.

 بانگەشەکانی 
دوای بەرزبوونەوەی ناوبانگەکەی لە ساڵی ٢٠٢٠، کیم وەک ڕووخساری براندە جیاوازەکان لە کۆریای باشوور و باشووری ڕۆژهەڵاتی ئاسیا هەڵبژێردرا. بانکەشەکانی بریتی بوون لە جل و بەرگ، جوانکاری، خواردن، بازرگانی ئەلیکترۆنی و زۆر شتی تر. هەندێک لەو براندانەی کە کیم بانگەشەی بۆیان کردووە لە ساڵی ٢٠٢١دا فرۆشی ژمارەیەکی پێوانەیییان تۆمار کردووە؛ ئەمەش لەبەر کاریگەری کیم سیۆن هۆ بووە، چونکە خاوەن ناوبانگێکی زۆر بووە چ لە کۆریا و چ لە ئاستی نێودەوڵەتیدا.

 فیلمەکان 
+ساڵناونیشانڕۆڵسەرچاوە٢٠٢٣کوڕەکەخانەدانەكەنەزانراوەTyrant بەڕێوبەر چۆی

 بەستەرە دەرەکییەکان 

 ماڵپەڕی فەرمی (بە زمانی کۆری)
 کیم سیۆن هۆ لە بنکەدراوەی ئینتەرنێتی فیلمەکان
 کیم سیۆن هۆ لە هان سینەما

 سەرچاوەکان 

پۆل:لەدایکبووانی ١٩٨٦
پۆل:ئەکتەرە کوڕەکانی کۆریای باشوور لە سەدەی ٢١ەم
پۆل:باشترین ئەکتەرە نوێیەکان لە براوەی خەڵاتی گراند بێڵ
پۆل:باشترین ئەکتەرە نوێیەکان لە براوەی خەڵاتی ئێم بی سی
پۆل:زیندووان
پۆل:ئەکتەرە کوڕەکان لە سێئول
پۆل:دەرچووانی پەیمانگای ھونەرەکانی سێئول
پۆل:ئەکتەرە کوڕەکانی فیلم لە کۆریای باشوور
پۆل:ئەکتەرە کوڕەکانی سەر ستەیج لە کۆریای باشوور
پۆل:ئەکتەرە کوڕەکانی کۆریای باشوور لە تەلەڤیزیۆن
پۆل:کەسایەتییە تەلەڤیزیۆنییەکانی کۆریای باشوور